Ѽ,ди́вное и преве́ліе чу́до и соверше́нное па́че єстества̀: не́бо на землѝ на́мъ цр҃и́ца всѣ́хъ показа̀ явле́ніемъ пресла́вныя своея̀ ікѡ́ны, ѿ нея́же су́щымъ во мра́цѣ грѣхо́внѣмъ непреста́ннѡ вѣща́етъ: лю́діе моѝ, преста́ните ѿ сле́зъ и ктому̀ ѿсе́лѣ не пла́чите, но воспряни́те ѿ беззако́ній ва́шихъ и вѣ́чнѡ ра́дуйтеся со мно́ю въ нб҃сныхъ ѻби́телѣхъ, а́зъ бо є́смь спору́чница грѣ́шныхъ къ моему̀ сн҃у и сп҃се́нія ва́шегѡ при́сная хода́таица